Also, dä wämer emal aafuu uufruume und ds GLT-Museum wider echlei fülle. Fümer gad aa mitem «ds Füür i Holland gsih»: Deer Uusdrugg gits i verschidene Dialeggt, mängsmal aber echlei dr Geged aapasst. Da heissts dä «ds Füür im Elsass», «ds Füür z Basel» oder «ds Füür im Schwarzwald». Es bedüüted aber immer das gliich, nämmli: «Infolge eines Schlages oder Stosses an  den Kopf subjektive Lichtempfindungen haben.» Zruggguu söll das uf «das Hören kriegerischer Handlungen in der Ferne» und sig vermuetli weret de Chrieg vum Louis XIV. geget tüütsches Gebiet entstande.